PolyAgent/wiki_georgian_en_parallel_20231101 huggingface dataset:
Altufyevo (Moscow Metro)

Altufyevo (Moscow Metro)
Altufyevo is the northern terminus of the Serpukhovsko-Timiryazevskaya Line of the Moscow Metro, and the northernmost station of the entire system. It was opened in 1994. The station is shallow: its depth is 9 meters. Its name corresponds to the name of the city district. The station is quite busy, with over 70,000 passengers entering per day, due to being located in a densely populated region, and being one of the stations serving the satellite town of Dolgoprudny. The station has experienced leaks from the unsuitable soil in its location. Although it might not happen, reconstruction of the station will treat the leakage.
Moscow Metro stations
Railway stations in Russia opened in 1994
Serpukhovsko-Timiryazevskaya Line
Railway stations located underground in Russia
მაკ-მერდოს შელფური მყინვარი

მაკ-მერდოს შელფური მყინვარი — შელფური მყინვარი ანტარქტიდაში. წარმოადგენს როსის შელფური მყინვარის ნაწილს. ჩრდილოეთით ესაზღვრება მაკ-მერდოს ზუნდი, როსის კუნძული, ხოლო სამხრეთით მინა-ბლაფი. არსებული კვლევებით, მაკ-მერდოს შელფური მყინვარი როსის შელფური მყინარისგან სრულიად განსხვავდება და საკუთარ სახელწოდებას იმსახურებს.
1962–63 წლებში მაკ-მერდოს შელფური მყინვარი გამოიკვლია არტურ ჰაინემ, რომელმაც შემოგვთავაზა როსის კუნძულით, ბრაუნის ნახევარკუნძულით, შავი კუნძულითა და თეთრი კუნძულით შემოზღუდული ტერიტორიის ცალკე გამოყოფა. ანტარქტიდულ სახელწოდებათა საკონსულტაციო კომიტეტმა გაავრცელა არეალი სამხრეთით მინა-ბლაფამდე.
1965–66 წლებში ზედაპირქვეშა ტემპერატურის, სიმჭიდროვისა და ელექტროწინაღობადობის გასაზომად ყინულში სამი ხვრელი გაბურღეს; ამას გარდა, შეგროვდა ფირნის ნიმუშები.
2010 წლის მარტში შელფური მყინვარის ქვედა ნაწილში აღმოაჩინეს ცოცხალი Lysianassidae.
სქოლიო
ანტარქტიდის შელფური მყინვარები
სატონის ოლქი

სატონის ოლქი — ოლქი აშშ-ში, ტეხასის შტატში. ადმინისტრაციული ცენტრი — ქ. სონორა. შეიქმნა 1887 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
რესურსები ინტერნეტში
სქოლიო
ტეხასის ოლქები
სკელეფტეჰამნი

სკელეფტეჰამნი — დასახლებული პუნქტი შვედეთში, სკელეფტის მუნიციპალიტეტში, ვესტერბოტენის ლენში.
აღსანიშნავი ადამიანები
სტიგ ლარსონი — ჟურნალისტი, მწერალი და მილენიუმის ტრილოგიის ავტორი.
ვიქტორია სილვსტედტი — მოდელი, მსახიობი, მომღერალი და სატელევიზიო პიროვნება.
სქოლიო
შვედეთის დასახლებული პუნქტები
მონტევიდეო (მრავალმნიშვნელოვანი)

მონტევიდეო (მრავალმნიშვნელოვანი)
მონტევიდეო — ურუგვაის დედაქალაქი. ტოპონიმი შესაძლოა ასევე აღნიშნავდეს:
მონტევიდეო — დეპარტამენტი ურუგვაიში;
მონტევიდეო — რაიონი პერუში;
მონტევიდეო — ქალაქი აშშ-ში;
ყაბახდიბი

ყაბახდიბი — სოფელი აზერბაიჯანში, ლენქორანის რეგიონის იარდიმლის რაიონში. მოსახლეობის რაოდენობა — 1,374 კაცი.
რესურსები ინტერნეტში
იარდიმლის რაიონის სოფლები
რობერტ უოდლოუ

რობერტ უოდლოუ
რობერტ პერშინგ უოდლოუ (დ. 22 თებერვალი, 1918, ოლტონი, ილინოისი — გ. 15 ივლისი, 1940, მანისტი, მიჩიგანი) — გინესის მსოფლიო რეკორდების წიგნის მიხედვით, მსოფლიო ისტორიაში ყველაზე მაღალი ადამიანი, რომლის შესახებ ცნობები ეჭვგარეშეა და რომლის სიმაღლე 272 სმ-ს უდრიდა.
ბიოგრაფია
რობერტ უოდლოუ მძიმედ იყო დაავადებული ჰიპოფიზით, რამაც გამოიწვია და დააჩქარა მისი სიმაღლეში ზრდა. იგი მთელი სიცოცხლის მანძილზე იზრდებოდა. როდესაც იგი გარდაიცვალა მისი სიმაღლე 272 სმ-ით იყო შეფასებული, ხოლო წონა 199 კგ-ით. ამრიგად, უოდლოუ სიმაღლეში 26 სმ სჭარბობს დღეისათვის ყველაზე მაღალი ადამიანის — სულთან კოსენის (246 სმ) სიმაღლეს.
უოდლოუს მშობლები ნორმალური სიმაღლისა იყვნენ; მაგ.: მამამისი, ჰაროლდ უოდლოუ სიმაღლეში 182 სმ აღწევდა და 77 კგ იწონიდა. 4 წლამდე რობერტი ნორმალური ტემპით იზრდებოდა, თუმცა ამის შემდეგ რადიკალურად შეიცვალა უოდლოუს კონსტრუქცია; იგი არნახული ტემპებით იზრდებოდა სიმაღლეში. ყველასათვის წარმოუდგენელი იყო როდესაც ბიჭუნა 8 წლის ასაკში სიმაღლეში 188 სმ აღწევდა. 9 წლისა კი იმდენად განვითარდა, რომ საკუთარ მამას ხელით ატარებდა. 10 წლისას მისი სიმაღლე 198 სმ უდრიდა, ხოლო წონა 100 კგ-ს.
სრულწლოვნების პერიოდში (18 წლის ასაკში) რობერტ უოდლოუმ სიმაღლეში 254 სმ-ს მიაღწია და იწონიდა 177 კგ-ს. ამ პერიოდში უოდლოუ მთელს ამერიკაში გახდა ცნობილი და მას სრულიად უფასოდ უკერავდნენ ფეხსაცმელს (ამ მომენტისათვის მისი ფეხის ზომა 49-ით განისაზღვრებოდა).
მიუხედავად ყველაფრისა, იგი ჩვეულებრივ ცხოვრებას მისდევდა. სკოლა 18 წლის ასაკში დაამთავრა და უნივერსიტეტში ჩააბარა. იმავე წელს, ცირკთან ერთად მთელი აშშ მოიარა, ხოლო 1938 წლიდან მუდმივად მონაწილეობდა სხვადასხვა წარმოდგენებში, ხშირად პუბლიკაში ჩნდებოდა და ყველგან დიდ ყურადღებას იპყრობდა. ამიერიდან მას „კეთილი გიგანტი“ უწოდეს. როდესაც მას 21 წელი შეუსრულდა მისი სიმაღლე 2.63 სმ-ით განისაზღვრებოდა, ხოლო წონა 223 კგ-ს უდრიდა.
მცირე ასაკში მისი ჯანმრთელობა მძიმედ შეირყა. არნახული ტემპებით სიმაღლეში ზრდამ გამოიწვია ფეხების მგრძნობიარობის დაქვეითება. 1940 წლის 27 ივნისს რობერტ უოდლოუ უკანასკნელად გაზომეს სიმაღლეში და მისმა სიმაღლემ შეადგინა 272 სმ. ყველაფერი გაუარესდა მას შემდეგ, რაც უოდლოუს სეფსისი დაეწყო. ექიმები დიდი ძალისხმევით ცდილობდნენ მისი სიცოცხლის გადარჩენას, თუმცა უშედეგოდ. რობერტ უოდლოუ, როგორც მსოფლიოს ყველაზე მაღალი ადამიანი 1940 წლის 15 ივლისს ძილში გარდაიცვალა.
უოდლოუს გასვენებაში 40 ათასი კაცი იმყოფებოდა. მისი სასახლე ნეხევარ ტონას იწონიდა და მას 12 კაცი მიაცილებდა.
რესურსები ინტერნეტში
რობერტ უოდლოუ
უოდლოუს გენეალოგია
რობერტ უოდლოუ
რობერტ უოდლოუ
სქოლიო
გინესის მსოფლიო რეკორდების წიგნის რეკორდსმენები
დაბადებული 22 თებერვალი
დაბადებული 1918
გარდაცვლილი 15 ივლისი
გარდაცვლილი 1940
ფუენტე-დელ-მაესტრე

ფუენტე-დელ-მაესტრე — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის საფრა-რიო-ბოდიონის კომარკის შემადგენლობაში. ფართობი — 179,7 კმ². მოსახლეობა — 6714 კაცი (2020 წ.).
იხილეთ აგრეთვე
ბადახოსის მუნიციპალიტეტები
რესურსები ინტერნეტში
ფუენტე-დელ-მაესტრის მუნიციპალიტეტის ოფიციალური საიტი
სქოლიო
ბადახოსის მუნიციპალიტეტები
ასერიო-დე-გარიჩე

ასერიო-დე-გარიჩე — ქალაქი პანამაში, ჩირიკის პროვინციაში. 2010 წლის მონაცემებით, მოსახლეობა 10 514 ადამიანს შეადგენდა.
იხილეთ აგრეთვე
პანამის ქალაქების სია
რესურსები ინტერნეტში
Población en la República por sexo, según provincia, comarca, distrito y corregimiento Censos de 1990 a 2010. Instituto Nacional de Estadística y Censo (INEC). Consultado el 7 de enero de 2014.
პანამის ქალაქები
ჩირიკის პროვინციის დასახლებული პუნქტები
La Victoria District, Chiclayo

La Victoria District, Chiclayo
La Victoria District is one of twenty districts of the province Chiclayo in Peru.
References
ჭაჭამურის მაცხოვრის ეკლესია

ჭაჭამურის მაცხოვრის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ჭაჭამურის ჩრდილოეთით, 1კმ-ზე ტყეში. აგებულია შუა საუკუნეებში.
მცირე ზომის დარბაზული ეკლესია საშუალო ზომის რიყის ქვით ყოფილა ნაშენი. მიუხედავად იმისა, რომ ძეგლი დანგრეულია, აშკარად შეიმჩნევა სწორკუთხა
საკურთხევლის მოხაზულობა. კარი სამხრეთიდან ყოფილა გაჭრილი. ძეგლი ადგილობრივი ხატია და უმნიშვნელოა.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 258
ახალგორის მუნიციპალიტეტის ტაძრები
ოთახლარი

ოთახლარი — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
ქალბაჯარის რაიონის სოფლები
პიო-ვ.-კორპუსი (მასბატე)

პიო-ვ.-კორპუსი (მასბატე)
პიო-ვ.-კორპუსი (ოფიციალურად პიო-ვ.-კორპუსის მუნიციპალიტეტი) ― მეოთხე კლასის მუნიციპალიტეტი მასბატეს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 23 744 ადამიანს შეადგენს. მოიცავს 18 ბარანგაის.
კლიმატი
რესურსები ინტერნეტში
Philippine Census Information
Local Governance Performance Management System
სქოლიო
მასბატეს პროვინციის მუნიციპალიტეტები
საყვარელი (1992 წლის ფილმი)

საყვარელი (1992 წლის ფილმი)
საყვარელი — 1992 წლის რომანტიკული დრამა, რომლის რეჟისორია ჟან-ჟაკ ანო. დაფუძნებულია მარგარეტ დიურასის 1984 წლის ნახევრადავტობიოგრაფიულ რომანზე. ფილმი, რომელშიც მოქმედება 1929 წლის ფრანგულ ინდოჩინეთში ხდება, მოზარდი ფრანგი გოგონასა და შეძლებული ჩინელი მამაკაცის უკანონო ურთიერთობის შესახებ მოგვითხრობს.
ფილმმა მოიპოვა სეზარის ჯილდო საუკეთესო ორიგინალური მუსიკისთვის.
რესურსები ინტერნეტში
ფრანგული ფილმები
ბრიტანული ფილმები
ეროტიკული ფილმები
1992 წლის ფილმები
ინგლისურენოვანი ფილმები
რომანტიკული დრამები
Peter Suswam

Peter Suswam
Peter Terna Suswam (born 5 September 1991) is a Nigerian footballer who plays for Plateau United as a right back.
Club career
Born in Konshisha, Suswam began his senior career at the age of 16 with Wikki Tourists FC. In 2009, after two seasons, he was sold to fellow Nigeria Premier League team Lobi Stars FC.
In the 2010 offseason, Suswam moved abroad and signed with Vitória FC, appearing rarely for the Setúbal-based club over the course of three Primeira Liga campaigns. In late 2013, he trialed for Georgian side FC Guria Lanchkhuti, but left after failing to agree to the economic terms.
International career
Suswam was called up to the Nigeria camp prior to the 2010 FIFA World Cup in South Africa by coach Lars Lagerbäck, after helping the national B-team win the 2010 WAFU Nations Cup. He made his debut on 25 May against Saudi Arabia, but did not make the final cut.
In 2011, Suswam played all the games and minutes with the under-20s in the FIFA World Cup held in Colombia, scoring in a 5–2 group stage win against Croatia as the Super Eagles eventually reached the quarter-finalsl
References
External links
1991 births
Living people
People from Benue State
Sportspeople from Benue State
Nigerian men's footballers
Men's association football defenders
Nigeria Professional Football League players
Wikki Tourists F.C. players
Lobi Stars F.C. players
Enyimba F.C. players
Primeira Liga players
Vitória F.C. players
Kategoria Superiore players
FK Kukësi players
Nigeria men's under-20 international footballers
Nigeria men's international footballers
Nigerian expatriate men's footballers
Expatriate men's footballers in Portugal
Expatriate men's footballers in Albania
Expatriate men's footballers in Poland
Nigerian expatriate sportspeople in Portugal
Nigerian expatriate sportspeople in Poland
Stal Rzeszów (football) players
Taraba F.C. players
მექვენა

მექვენა — სოფელი საქართველოში, იმერეთის მხარის წყალტუბოს მუნიციპალიტეტში, თემის ცენტრი (სოფელი: ბენთქოულა, დერჩი, ვანისჭალა, ზედა ონჭეიში, ქვედა ონჭეიში). მდებარეობს იმერეთის დაბლობზე, მდინარე რიონის მარჯვენა მხარეს. ქუთაისი-ამბროლაურის საავტომობილო გზაზე. ზღვის დონიდან 550 მეტრი, წყალტუბოდან 52 კილომეტრი.
სოფელი ისტორიულ წყაროებში პირველად მოხსენიებულია XVIII საუკუნეში. ეთნოგრაფიულად მიეკუთვნება ლეჩხუმს. სოფელში შემორჩენილია ფეოდალური ციხე-კოშკი და ეკლესია.
დემოგრაფია
2014 წლის აღწერის მონაცემებით სოფელში ცხოვრობს 134 ადამიანი.
ლიტერატურა
სქოლიო
წყალტუბოს მუნიციპალიტეტის სოფლები
ჩუბუხი

ჩუბუხი — მთა საქართველოში, სამცხე-ჯავახეთის მხარეში, ადიგენის მუნიციპალიტეტში. მდებარეობს არსიანის ქედის ჩრდილოეთ ნაწილში, მდინარე აჭარისწყლის სათავეში. სიმაღლე 2504 მ. აგებულია ეოცენური ბაზალტებით, ტრაქიტებითა და მათი ტუფებით. მთის ქვემო (2000 მ-მდე) კალთები შემოსილია შერეული ტყით, შუა — სუბალპური მაღალბალახეულით, ზემოთ ალპური მდელოებით.
ლიტერატურა
სამცხე-ჯავახეთის მხარის მთები
მონტე-ჩივეტა

მონტე-ჩივეტა — მთის მასივი იტალიაში, დოლომიტის ალპებში. მაქსიმალური სიმაღლე 3220 მ (მწვერვალი მონტე-ჩივეტა). გადაჭიმულია ჩრდილო-აღმოსავლეთიდან სამხრეთ-დასავლეთისაკენ უღელტეხილებს ფორჩელა-დ’ალეგესა (1816) და ფორჩელა-დელე-ზასეს (2476 მ) შორის.
მასივის ჩრდილო-დასავლეთი კედელი, რომელიც ცნობილია ჩივეტა-მოიაცის სახელწოდებით მოქცეულია მწვერვალებს ჩიმა-სუ-ალტოსა (2951 მ) და ტორე-კოლდაის (2600 მ) შორის. ამ კლდოვანი ბასტიონის სიგრძე 6 კმ, სიმაღლე 1200 მ-ია და დოლომიტების ერთ-ერთ სიმბოლოს წარმოადგენს. პოპულარულია ალპინისტებში.
მონტე-ჩივეტის მთის მასივის ფარგლებშია მრავალი მწვერვალი, რომელთა შორის აღსანიშნავია: მონტე-კოლდაი (2396 მ), ტორე-კოლდაი (2600 მ), ტორე-დ’ალეგე (2649 მ), ტორე-დი-ვალგრანდე (2715 მ), პუნტა-ჩივეტა (2892 მ), მონტე-ჩივეტა (3220 მ), პიკოლა-ჩივეტა (3207 მ), ჩიმე-დი-მედე (2504 მ), ტორე-ვენეცია (2337 მ), ჩიმა-დელე-ბუზაცე (2894 მ), მონტე-მოიაცეტა (2727 მ), ჩიმა-სუ-ალტო (2951 მ), ტორე-სუ-ალტო (2900 მ) და სხვა.
მონტე-ჩივეტის მასივზე ოფიციალურად პირველად ავიდა ინგლისელი მთამსვლელი ფრენსის ფოქს ტაკეტი 1867 წელს, თუმცა ითვლება, რომ უფრო ადრე, კერძოდ, 1855–1860 წლებს შორის მონტე-ჩივეტაზე ავიდა სიმეონე დე სილვესტრო. მასივის ჩრდილო-დასავლეთ ბასტიონზე პირველად ავიდნენ ემილ სოლედერი და გუსტავ ლეტენბაუერი 1925 წელს.
აღსანიშნავია, რომ ცნობილი ქართველი ალპინისტი მიხეილ ხერგიანი მწვერვალ ჩიმა-სუ-ალტოზე ასვლისას დაიღუპა 1969 წლის 4 ივლისს. ხერგიანი 600 მეტრის სიმაღლიდან მოწყდა და ქვებზე დაეცა.
2013 წლის 16 ნოემბერს ჩამოინგრა ჩიმა-სუ-ალტოს ჩრდილო-დასავლეთი ნაწილი.
სქოლიო
იტალიის მთები
მიხეილ კედია

მიხეილ კედია (დ. 23 თებერვალი, 1902, თბილისი — გ. 20 აგვისტო, 1954, ჟენევა) — ქართველი იურისტი, ემიგრანტი, აბვერის თანამშრომელი მეორე მსოფლიო ომის დროს. საქართველის რესპუბლიკის შინაგან საქმეთა სამინისტროს განსაკუთრებული რაზმის უფროსის, მელქისედეკ კედიას შვილი. გრიგოლ ფერაძესთან, სერგო მეტრეველსა და საბა კლდიაშვილთან ერთად შედის „ქართველი შინდლერების“ რიცხვში.
დაამთავრა თბი­ლისის I გიმნაზია. სწავლობდა ბერლინისა და ჰაიდელბერგის უნივერსიტეტებში იურიდიულ ფაკულტეტზე (გაგზავნა სა­ქარ­თვე­ლოს რესპუბლიკის მთავრობამ). 1921 წლიდან ცხოვრობდა პარიზში, მუშაობდა უნივერმაღ „ბომარშეში“, სხვადასხვა დროს იყო სოციალ–ფედერალისტთა და ეროვნულ-დემოკრატიული პარტიების წევრი, ორგანიზაცია „თეთრი გიორგის“ ერთ–ერთი დამაარსებელი, მონაწილეობდა „კავკასიის კონფედერაციის“ საქმიანობაში, თანამშრომლობდა ჰაიდარ ბამატის ჟურნალ „კავკასიასთან“.
1940 წელს ოკუპირებულ პარიზში გერმანიის მთავრობის მიერ ქართული წარმომადგენლობის დახურვის შემდეგ დაევალა ქარ­თული ემიგრაციის დაცვის მისია გერმანიის ხელისუფლების წინაშე. ფიქრობდა, რომ გერმანელების მხარ­და­ჭე­რით შესაძლებელი იყო სა­ქარ­თვე­ლოს გათავისუფლება საბჭოთა რე­ჟიმისაგან, ამიტომ მისი შუამდგომლობით ჩამოყალიბდა საგანგებო დანიშნულების სამხედრო შენაერთი. 1943 ოქტომბერში კედიას ხელმძღვანელობით დაარსდა „სამეკავ­შირეო შტაბი“, რომელსაც ტყვეთა ბანაკებიდან ქარ­თვე­ლე­ბის გამოყვანა და მათი სამსახურით უზრუნ­ველყოფა დაევალა, აგრეთვე იმ სამხედრო ერთეულების ორგანი­ზე­ბა, რომლებშიც ქარ­თვე­ლე­ბი ირი­ცხე­ბოდნენ. ამ მიზნით ის წინ აღუდგა გენერალ ა. ვლასოვის არმიაში არარუსული ფორმირებების გაერთიანებას. კედია მეგობრობდა ჰიტლერთან დაპირისპირებულ ისეთ გავლენიან გერმანელებთან, როგორებიც იყვნენ გრაფი შულენბურგი, პროფ. გერჰარდ ფონ მენდე და ერიხ ენგელჰაუპტი. 1944 წლის აპრილში კედიამ თავი შვეიცარიას შეაფარა.
მან დიდი წვლილი შეიტანა ქართველი ებრაელების გადარჩენაში. მეორე მსოფლიო ომის დროს, გერმანიის მიერ საფრანგეთის ოკუპაციიას, საფრანგეთში ქართველთა დიასპორამ ნაცისტების წარმოადგენლობას გაუგზავნა წერილი, სადაც ამტკიცებდნენ, რომ ქართველებსა და ებრაელებს საერთო ენა, ცხოვრების წესი, ეროვნული ჩვეულებები აქვთ. ამ წერილში აღნიშნული იყო, რომ ქართველი ებრაელები სემიტები კი არა, ეთნიკური ქართველები იყვნენ. ეს წერილი გერმანელებისთვის დამაჯერებელი აღმოჩნდა, ხოლო ქართველი ებრაელები მეორე მსოფლიო ომის დროს ჰოლოკოსტს გადაურჩნენ.
1946 წელს 3 მაისს მან წერილობითი ჩვენება მისცა, რომ გერმანიის მიერ საფრანგეთის ოკუპაციის დროს, შეძლო მრავალი ქართველი მაჰმადიანისა და ებრაელის (მ. შ. იოსებ ელიგულაშვილი) დახსნა სასჯელისაგან, რასაც დოკუმენტებითაც ადასტურებდა. 1954 წელს დაავადებულმა კედიამ სიცოცხლე თვითმკვლელობით დაასრულა.
ლიტერატურა
ქარ­თვე­ლე­ბი უცხოეთში, წგ. 1, თბ., 2012;
ცომაია ალ., რჩეული თხზუ­ლებანი, თბ., 2000;
ჯავახი­შვილი ნ., ქართველი შინდლერი, «ისტორიანი», 2011, №3;
სქოლიო
დაბადებული 1902
დაბადებული 23 თებერვალი
გარდაცვლილი 20 აგვისტო
გარდაცვლილი 1954
ქართველი ემიგრანტები
დოლნი-ჩიფლიკის თემი

დოლნი-ჩიფლიკის თემი — თემი ჩრდილო-აღმოსავლეთ ბულგარეთში. შედის ვარნის ოლქში. თემის მოსახლეობაა 19 666 ადამიანი, ხოლო ფართობი შეადგენს 485,15 კმ²-ს. მოიცავს 17 დასახლებულ პუნქტს. ადმინისტრაციული ცენტრია ქალაქი დოლნი-ჩიფლიკი.
იხილეთ აგრეთვე
ბულგარეთის თემები
ბულგარეთის ადმინისტრაციული დაყოფა
ვარნის ოლქი
რესურსები ინტერნეტში
Official website
ვარნის ოლქის თემები
ბულგარეთის თემები
Heal the Pain

Heal the Pain
„Heal the Pain“ — ინგლისელი მომღერალ და სიმღერების ავტორ ჯორჯ მაიკლის სიმღერა, რომელიც სინგლის სახით 1991 წელს, ლეიბლზე Epic Records გამოვიდა. იგი წარმოადგენს აკუსტიკურ გიტარაზე შესრულებულ ბალადას. ეს იყო მეოთხე სინგლი ალბომიდან Listen Without Prejudice Vol. 1.
სიმღერა ბრიტანეთის სინგლების ჩარტში 1991 წლის თებერვალში მოხვდა და #31 პოზიციამდე ავიდა. წინა სინგლებთან შედარებით სიმღერა შედარებით წარუმატებელი აღმოჩნდა.
ჯგუფმა Lemon Jelly-მა სინგლზე „Rolled/Oats“ გამოიყენა „Heal the Pain“-ის სემპლი, თუმცა ეს არ ანოტაციებში მითითებული არ იყო.
ჩარტები
2008 წლის ვერსია
2008 წელს სიმღერა გამოვიდა, როგორც სინგლი ჯორჯ მაიკლის კომპილაციური ალბომის Twenty Five აშშ გამოცემიდან. ეს ვერსია არის დუეტი პოლ მაკ-კარტნისთან. სიმღერის ჩაწერის შესახებ ცნობილი გახდა 2005 წელს.
რესურსები ინტერნეტში
სქოლიო
ჯორჯ მაიკლის სიმღერები
პოლ მაკ-კარტნის სიმღერები
1991 წლის სინგლები
2008 წლის სინგლები
ბერმუდის კუნძულები

ბერმუდის კუნძულები
ბერმუდა (სრულად ბერმუდის კუნძულები) — დიდი ბრიტანეთის ზღვისიქითა ტერიტორია, რომელიც მდებარეობს ატლანტის ოკეანეში. ბერმუდის კუნძულები მდებარეობს აშშ-ის აღმოსავლეთით, უახლოესი წერტილი კონტინენტიდან მდებარეობს 1030 კილომეტრის დაშორებით, ეს არის ჰარტერესის კონცხი, რომელიც მდებარეობს ჩრდილოეთ კაროლინის შტატში. ჩრდილოეთით 1770 კილომეტრის დაშორებით მდებარეობს კანადის ქალაქი ჰალიფაქსი. ბერმუდის კუნძულების ადმინისტრაციული ცენტრია ქალაქი ჰამილტონი. კუნძულებზე განვითარებულია ეკონომიკა და ტურიზმი. კუნძულის ტერიტორია იყოფა ცხრა მუნიციპალიტეტად.
ბერმუდა არის ყველაზე ძველი ტერიტორია, რომელიც დიდი ბრიტანეთის შემადგენლობაში დღემდე რჩება. 1612 წელს აქ შეიქმნა პირველი ინგლისური კოლონია მთელს ამერიკის კონტინენტზე.
რესურსები ინტერნეტში
Bermuda Government – ბერმუდის კუნძულების მთავრობის საიტი
Department of Community and Cultural Affairs, Bermuda – ბერმუდის კუნძულების კულტურის სამინისტრო
Bermuda Connections: Online Resource Guide – კულტურული და ისტორიული რესურსები კუნძულის შესახებ
დიდი ბრიტანეთის ზღვისიქითა ტერიტორიები
კუნძულოვანი სახელმწიფოები
ჩრდილოეთ ამერიკის ქვეყნები
ვესელე (ჰადიაჩის რაიონი)

ვესელე (ჰადიაჩის რაიონი)
ვესელე — სოფელი უკრაინაში. მდებარეობს პოლტავის ოლქის ჰადიაჩის რაიონში. 2013 წელს სოფლის მოსახლეობა 65 კაცს შეადგენდა.
რესურსები ინტერნეტში
სოფლის ამინდი
ჰადიაჩის რაიონის სოფლები
Kereselidze

Kereselidze is a Georgian family name from the Racha region in the north-western Georgia. Kereselidze family name comes from these towns of Racha: Bari, Bokva, Krikhi, Pipileti, Sadmeli, Paravneshi, Kveda Shavra, Gadishi, Shardometi, Tsesi and Tsola. Presently, there are 2699 Kereselidze family names in Georgia.
Notable members
Leo Kereselidze
References
Surnames of Georgian origin
Georgian-language surnames
თავისუფალი საქართველო

თავისუფალი საქართველო
საკუთარი სახელი თავისუფალი საქართველო შეიძლება აღნიშნავდეს
თავისუფალი საქართველო (ჟურნალი) — ჟენევაში 1913-1914 წლებში გამოსული ჟურნალი
თავისუფალი საქართველო (პარტია) — პოლიტიკური პარტია საქართველოში
ლა-მერსედის რაიონი (ჩურკამპა)

ლა-მერსედის რაიონი (ჩურკამპა)
ლა-მერსედის რაიონი — რაიონი პერუში, უანკაველიკის რეგიონის ჩურკამპის პროვინციაში. მდებარეობს ზღვის დონიდან 2 632 მეტრზე. 2007 წლის მონაცემებით, მოსახლეობა 587 ადამიანს შეადგენდა, სიმჭიდროვე 8.5 ადამიანი კმ²-ზე. ფართობი 69 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
უანკაველიკის რეგიონის რაიონები
ჩურკამპის პროვინციის რაიონები
ჰუმბოლდტის ტბა

ჰუმბოლდტის ტბა — ტბა აშშ-ში, ნევადის შტატში. მდებარეობს ჩერჩილის ოლქის ჩრდილო და პერშინგის ოლქის სამხრეთ ნაწილში. ერთვის მდინარე ჰუმბოლდტი. ტბა სამხრეთით გაგრძელებას პოულობს ჰუმბოლდტის პლაიის სახით, რომელიც ჩერჩილის ოლქს ჩრდილოეთით კვეთს. საზრდოობს მტკნარი წყლით. ტბის წყალი მომლაშო და უკიდურესად მარილიანია. ჰუმბოლდტის ტბა გაუდინარია.
სქოლიო
აშშ-ის ტბები
ლუკას სელარაიანი

ლუკას სელარაიანი
ლუკას მანუელ სელარაიანი (დ. 20 ივნისი, 1992) — ამერიკის უმაღლესი საფეხბურთო ლიგის („Major League Soccer“) კლუბ „კოლუმბუს კრიუსა“ და სომხეთის ეროვნული საფეხბურთო ნაკრების შემტევი ნახევარმცველი. დაიბადა და გაიზარდა არგენტინაში. საერთაშორისო დონეზე წარმოადგენს სომხეთის ეროვნულ საფეხბურთო ნაკრებს.
საკლუბო კარიერა
ბელგრანო
დაიბადა კორდოვაში, არგენტინაში. ახალგაზრდული კარიერა გაატარა საფეხბურთო კლუბ „ბელგრანოში“. მისი დებიუტი პროფესიონალურ დნოეზე შედგა 2012 წლის 25 აპრილს. მეორე ტაიმში „როსარიო ცენტრალთნ“ წაგებულ სათასო შეხვედრაში (1-2) მოედანზე შეცვალა ლუკას პაროდი.
სელარაიანის დებიუტი არგენტინის პრიმერა დივიზონში 2013 წლის 1 მარტს შედგა. „ნიუელს ოლდ ბოისთან“ 0-2 წაგებულ შეხვედრაში ცვლილებაზე შევიდა ხორხე ველასკესის ნაცვლად. ამავე წლის 7 აპრილს „რივერ პლეიტთან“ წაგებულ შეხვედრაში გაიტანა თავისი კარიერის პირველი გოლი. „ბელგრანო“ ანგარიშით 1-2 დამარცხდა.
2014 წლის 5 დეკემბერს, მას შემდეგ რაც იქცა გუნდის ძირითადი შემადგენლობის წევრად, სელარაიანმა „ბელგრანოსთან“ კონტრაქტი 2018 წლამდე გაახანგრძლივა.
ტიგრესი
2015 წლის 21 დეკემბერს, სეალარაინმა შეათანხმა კონტრაქტი მექსიკის საფეხბურთო ლიგის კლუბ „ტიგრესთან“ მისი დებიუტი კლუბში 2016 წლის 10 იანვარს შედგა. „დეპორტივო ტოლუკასთან“ წაგებულ შეხვედრაში სელარაიანმა მოედანზე რაფაელ სობისი შეცვალა.
სელარაიანმა კლუბის რიგებში პირველი გოლი 2016 წლის 6 თებერვალს, საფეხბურთო კლუბ „ჩიპასთან“ ანგარიშით 3-1 მოგებულ შეხვედრაში თავისი სადებიუტო გოლი გაიტანა. 2017 წლის 22 იანვარს გაუტანა საფეხბურთო კლუბ „ამერიკას“. მატჩი „ტიგრესის“ გამარჯვებით, ანგარიშით 4–2 დასრულდა.
კოლუმბუს კრიუ
2019 წლის 20 დეკემბერს სელარაიანი შეუერთდა „MLS“-ის კლუბ „კოლუმბუს კრიუს“.. სელარაიანის დებიუტი შედგა „ნიუ-იორკ სიტის“ წინააღმდეგ. მან მოახერხა შეხვედრაში გამარჯვების მომტანი გოლის გატანა, შეხვედრის 56-ე წუთზე.. 2020 წლის რეგულაური სეზონის ბოლოს სელარაიანი დასახელდა ამერიკის უამღლესი საფეხბურთო ლიგის წლის საუკეთესო ახალწვეულად. სელარაიანმა ამერიკის უმაღლესი საფეხბურთო ლიგის თასის ფინალში „სიეთლზ საუნდერსის“ წინააღმდეგ მოახერხა ორი გოლის გატანა და ერთი საგოლე გადაცემის გაკეთება. გუნდმა შეხვედრა ანგარიშით 3-0 მოიგო და მოახერხა არსებობის ისტორიაში მეორედ დაუფლებოდა თასს. მისმა ასეთმა თამაშმა განაპირობა ის, რომ შეხვედრის შემდეგ სელარაიანი თასის ყველაზე ღირებულ მოთამაშედ დასახელდა. გარკვეული ტრავმების მიუხედავად სელარაინმა სეზონი „კოლუმბუსის“ რიგებში 21 ჩატარებული შეხვედრითა და 8 გოლით დაასრულა.
პირადი ცხოვრება
არგენტინაში დაბადებული სელარაიანი სომხური წარმოშობისაა. სომხეთის ეროვნული საფეხბურთო ნაკრებიდან მოწვევა 2018 წლის ივნისში მიიღო.სამი წლის შემდეგ, 2021 წლის ოქტომბერში დასთანხმდა სომხეთის ეროვნული საფეხბურთოს ნაკრების რიგებში თამაშს.
რესურსები ინტერნეტში
სქოლიო
დაბადებული 20 ივნისი
დაბადებული 1992
სომეხი ფეხბურთელები
ლაშჩის სახლი

ლაშჩის სახლი ასევე ლივუსის სახლი — XX საუკუნის ტიპური სავაჭრო, საშემოსავლო სახლი, რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი მქონე ნაგებობა, დონის როსტოვში, რუსეთის ფედერაცია. შენობა მდებარეობს პუშკინის ქუჩაზე, მაქსიმ გორკის სახელობის კულტურისა და დასვენების პარკის წინ. შენობა ააშენა ალექსანდრე ედმუნდის ძე ლაშჩმა XX საუკუნის დასაწყისში. შემოსავლების სახლის ყველაზე მდიდრულო ოთახების ფანჯრები გადის პუშკინის ქუჩაზე, ხოლო ნაკლებად ღირებულისა სახლის ეზოში. თანამედროვე ეპოქაში ეს არის მრავალბინიანი საცხოვრებელი სახლი.
მისამართი: რუსეთის ფედერაცია, როსტოვის ოლქი დონის როსტოვი, პუშკინის ქუჩა № 75.
არქიტექტურა
სავაჭრო სახლის ფასადი მდებარეობს პუშკინის ქუჩის წითელ ხაზში. შენობას აქვს ოთხი სართული და მანსარდა. შენობის ფასადის გაფორმება შეიცავს გოთიკური არქიტექტურის ელემენტებს. ფასადზე გამოსახულია ორი ვერტიკალური თაღი, რომლითაც გაფორმებულია კოლონის კუთხეები. თაღები ბოლოვდება მაღალი შეისრული ფრონტონებით. შენობის ძირითადი შესასვლელის თავზე განთავსებულია მცირე დეკორაციული კოლონები და მცენარეული ორნამენტები. ფანჯრის თავები გაფორმებულია ციხესიმაგრის ქვით. მესამე და მეოთხე სართულებს შორის ფასადი გაფორმებულია მცენარეული ორნამენტებით გაფორმებული ქამრით. ლაშჩის სახლის მეხუთე სართული მანსარდაა, რომელიც გაფორმებულია სამი ყრუ ფანჯრით.
სქოლიო
დონის როსტოვის ღირსშესანიშნაობები
ვაგო

ვაგო — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 1 598 კაცი.
რესურსები ინტერნეტში
ასტარის რაიონის სოფლები
იან ტინისონი

იან ტინისონი (დ. 22 დეკემბერი [ძვ. სტ. 10 დეკემბერი], 1868, ტიანასილმა — გ. სავარაუდოდ 1941) — ესტონელი სახელმწიფო მოღვაწე.
დაიბადა გლეხის ოჯახში, 1892 წელს დაამთავრა ტარტუს უნივერსიტეტის იურიდიული ფაკულტეტი. 1917 წელს აქტიურად მონაწილეობდა ესტონეთის ავტონომიის მიღებაში. 1917 წელს დააპატიმრეს ბოლშევიკებმა და გააძევეს ესტონეთიდან. 1917-1919 წლებში ესტონეთის დემოკრატიული პარტიის ლიდერია.
1918-1920, 1920, 1927-1928 და 1933 წლებში ესტონეთის პრემიერ-ნინისტრია. 1931-1932 წლებში ესტონეთის საგარეო საქმეთა მინისტრი.
1940 წლის 13 დეკემბერს შინაგან საქმეთა სახალხო კომისარიატის ნაწილებმა დააპატიმრეს. გარდაცვალების თარიღი და გარემოებები უცნობია.
რესურსები ინტერნეტში
ბიოგრაფია
ესტონეთის პრემიერ-მინისტრები
დაბადებული 22 დეკემბერი
დაბადებული 1868
ესტონეთის საგარეო საქმეთა მინისტრები